Қуаныш пен қайғыға шыдайтын,

Неткен мықты қыз шіркіннің жүрегі.

Шұғыла

Перзентхананың 310 шы палатасына ақ беті таза ұлпа қардай кіршіксіз,жасы жиырма бес шамасындағы келіншек келіп түсті.Толғақ қысып,жағдайы ауырлап барады.Перзентхана дәрігерлері босандыру бөлмесіне келіншекті алып кетті.Сағат түскі он екіде шыр етіп қыз бала дүние есігін ашты.Алла пешенесіне нендей тағдыр жазғанын кім білсін?!Анасы есімін Шұғыла деп атады.Анасының Шұғыласы.

Бәйбішесінің босанғанынан хабар алған отағасы перзентханаға келмек болып,көрші ауылдағы жұмысын бір қалыпқа келтіріп,ескі көлігімен жолға шықты.Кенет,жолдың қарсы бетінен жүйіткіген темір тұлпар шыға келді.Рөлді басқара алмай қалған қарсы беттегі көлік,Шұғыланың әкесінің көлігіне келіп соқтығысты.Сол сәтте жиырма сегіз жастағы,сәбиінің өмірге келуін асыға күткен жас әке,тұңғыш қызының тәтті иісін иіскей алмай келместің кемесіне мініп кете барды.

Бұл жағдай перзентханадағы келіншегіне ауыр қайғы болды.Есенгіретті.Өлгеннің артынан өлмек жоқ дегендей келіншектің өмірі жалғаса берді.

Шұғыла бойжетті.Бірақ,әкесін «жұтқан қыз» деген халықтың жаман қарғысы жүрегіне қанжардай қадалды.Анасы да,Шұғыла да халықтың мұндай опасыз сөзіне мән бермеуге тырысты.

Көп ұзамай Шұғыла мектепті үздік бітіріп,емтихандарын сәтті аяқтап үлкен қалаға ақысыз бөлімге оқуға түсті.Жалғыз басты анаға осыдан артық қуаныш болмады.Оқудағы Шұғыла анасына хат жазып,аман-саулығын біліп отырды.Анасына көмек ретінде азын-аулақ степендиясынан жіберетін еді.Қытымыр қыста пойыздан анасы салып жіберген жылы киімдерін алуға тона вокзалға баратын.Күннің суығы табаннан өтіп,маңдайдан шығатын мезгіл .

Бірнеше қысты,бірнеше жазды артқа тастаған Шұғыла оқуын қызыл дипломмен аяқтайды.Үш жылы үш күндей көзді ашып-жұмғанша өтті.Ендігі мақсат ауылына барып,жақсы жұмыс орнына орналасу.Барлық заттарын арқалап ауылына келді.Шұғыланың анасы мектеп қабырғасында ұстаздық қызмет атқарады.Ел сүйсінетіндей ұлағатты ұстаз.

Бір күні анасы мектептен ауырыңқырап үйіне келеді де,сәл тынығып алмақшы болып керуетке қисая кетеді.Сәлден-соң Шұғыла анасын оятпақшы болып,бөлмесіне кіреді.Анасының аузынан көпірік атқылап,денесі мұздап кеткен.Тамыр соғысыда естілмейді.Қандай әрекет жасарын білмеген Шұғыла көрші тұратын нағашысының үйіне жүгіріп барады.Нағашысы ауылға белгілі дәрігер.

Шұғыла анасының жүрегінің тоқтап қалғаын сезеді.Бірақ,сенгісі келмейді.Бар үміті дәрігер нағашысында.Аман алып қалады деген ой болады.Барлығы кеш еді.Алдағы тағдырын басқаша елестеткен Шұғыла үшін анасының өлімі ауыр соққы болды.Жетімдіктің дәмін екінші мәрте татқан Шұғыланың өмірге деген құлшынысы жоғалды.Әкесі мен анасы жоқ бейшара қыздың ендігі өмірі не болар екен...